Document ID: 32013R0985

KOMMISSIONENS FORORDNING (EU) Nr. 985/2013
af 14. oktober 2013
om ændring og berigtigelse af bilag I til Europa-Parlamentets og Rådets forordning (EF) nr. 1334/2008 for så vidt angår visse aromastoffer
(EØS-relevant tekst)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 1334/2008 af 16. december 2008 om aromaer og visse fødevareingredienser med aromagivende egenskaber til anvendelse i og på fødevarer og om ændring af Rådets forordning (EØF) nr. 1601/91, forordning (EF) nr. 2232/96, forordning (EF) nr. 110/2008 og direktiv 2000/13/EF (1), særlig artikel 11, stk. 3,
under henvisning til Europa-Parlamentets og Rådets forordning (EF) nr. 1331/2008 af 16. december 2008 om en fælles godkendelsesprocedure for fødevaretilsætningsstoffer, fødevareenzymer og fødevarearomaer (2), særlig artikel 7, stk. 5, og
ud fra følgende betragtninger:
(1)
I bilag I til forordning (EF) nr. 1334/2008 er der fastlagt en EU-liste over aromaer og udgangsmaterialer, der er godkendt til anvendelse i fødevarer, og deres anvendelsesbetingelser.
(2)
EU-listens del A indeholder både evaluerede aromastoffer, som ikke er tildelt fodnoter, og aromastoffer under evaluering, som på listen er identificeret med fodnotehenvisningerne 1-4.
(3)
Den Europæiske Fødevaresikkerhedsautoritet har afsluttet vurderingen af 23 stoffer, som p.t. er opført som aromastoffer under evaluering. Disse aromastoffer blev vurderet af EFSA i følgende aromagruppeevalueringer: evaluering FGE.06rev4 (3) (stofferne med FL-nr. 02.229, 05.137, 09.562 og 09.854), evaluering FGE.07rev4 (4) (stofferne med FL-nr. 02.145, 02.194, 02.211, 07.198 og 07.204), evaluering FGE.08rev5 (5) (stoffet med FL-nr. 15.134), evaluering FGE.09rev4 (6) (stofferne med FL-nr. 07.202 og 07.255), evaluering FGE.12rev3 (7) (stoffet med FL-nr. 05.182), evaluering FGE.20rev4 (8) (stofferne med FL-nr. 05.026, 05.028, 05.029 og 09.858), evaluering FGE.23rev4 (9) (stoffet med FL-nr. 13.170), evaluering FGE.63rev1 (10) (stofferne med FL-nr. 02.252, 07.190 og 09.936), evaluering FGE.94rev1 (11) (stoffet med FL-nr. 16.095) og evaluering FGE.304 (12) (stoffet med FL-nr. 16.123). EFSA konkluderede, at disse aromastoffer ikke giver anledning til sikkerhedsmæssige betænkeligheder ved de anslåede niveauer for indtaget af dem via kosten.
(4)
Aromastofferne, der er vurderet i disse aromagruppeevalueringer, bør derfor opføres som evaluerede stoffer, ved at fodnotehenvisningerne 1-4 slettes de relevante steder i EU-listen.
(5)
Der er konstateret visse fejl i EU-listen, efter at den blev offentliggjort. Fejlene vedrører navne, CAS-numre eller JECFA-numre på eller sekundære bestanddele af følgende stoffer: FL-nr. 02.093, 02.110, 05.085, 08.004, 09.016, 09.131, 09.132, 09.266, 09.578, 09.596, 09.880, 12.075, 12.086, 12.273, 13.028, 13.190, 14.067 og 17.015. Disse fejl bør rettes.
(6)
Del A i bilag I til forordning (EF) nr. 1334/2008 bør derfor ændres i overensstemmelse hermed.
(7)
Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET DENNE FORORDNING:
Artikel 1
Del A i bilag I til forordning (EF) nr. 1334/2008 ændres som angivet i bilaget til nærværende forordning.
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. oktober 2013.

Labels: 0
3
17